Author: Rovňanová Jana

Správa zo zahraničnej pracovnej cesty 

1. Účastník ZPC:
Ing. Jana Rovňanová, hlavný štátny radca odboru štátnej a európskej politiky vo vede a technike Sekcie vedy a techniky MŠVVaŠ SR
Kontaktné údaje: Stromová 1
                            813 30 Bratislava
Tel. 59 374 751
e-mail: jana.rovnanova@minedu.sk

2. Zahraničná pracovná cesta:
Štát: Belgicko
Mesto: Brusel
Vykonaná v dňoch: 30.3. - 31.3.2014
Názov prijímajúcej organizácie: 
Rada EÚ
Rue de la Loi/Wetstraat 175
BE-1048 Brusel
Účel cesty: 

Účasť na rokovaní Pracovnej skupiny Rady EÚ pre výskum (ďalej len pracovná skupina) 
Spôsob jej financovania (cestovné, pobytové náklady, iné výdavky):
Cestovné náklady: hradené z Finančnej obálky MF SR
Pobytové náklady: hradené MŠVVaŠ SR

3. Rámcový program pobytu:

30. 3. 2014   Odchod z Bratislavy na Schwechat, odlet zo Schwechatu do Belgicka
31. 3. 2014    Odlet z Bruselu, prílet na Schwechat, príchod do Bratislavy

4. Stručný priebeh podujatia a rokovaní:
Hlavnou témou pracovnej skupiny boli prezentácie Európskej komisie .

Jednotlivé body programu pracovnej skupiny:

•	„Medzinárodná spolupráca“

-	prezentácia EK

•	„Synergie medzi jemnou špecializáciou a Horizontom2020“

-	prezentácia EK

•	„ Inovačná únia“ - hodnotenie

-	prezentácia EK

•	Rôzne

K „Medzinárodnej spolupráci“

EK chce posilniť nielen špičkový výskum a konkurencieschopnosť EÚ v oblasti výskumu a inovácií najmä prostredníctvom H2020, ale aj cez iné nástroje – prezentovala nová riaditeľka direktoriátu pre medzinárodnú spoluprácu v rámci generálneho riaditeľstva pre výskum a inovácie Európskej komisie („DG Research and Innovation“).
EK si vybrala hlavných partnerov na globálnej úrovni a rovnako najdôležitejšie oblasti v rámci vedy, výskumu a inovácií (napr. s Brazíliou v oblasti „biofuels“, s Japonskom a Brazíliou v oblasti informačno-komunikačných technológií).
DG Research and Innovation v tomto úzko spolupracuje s EEAS (Európska agentúra pre vonkajšie vzťahy) v rámci „roadmaps“ (cestovných máp) a spoločných výziev H2020, umožňuje participáciu aj tzv. tretím krajinám.
K Švajčiarsku EK ešte stále pripravuje nové informácie (ČŠ ich dostanú v stredu 9.4.2014). K asociovaným krajinám v rámci H2020 je potrebné doplniť Izrael, Nórsko, Island a Moldavsko. EP hlasoval proti asociovaniu Lichtenštajnska (EK neuviedla prečo). EK zvažuje požiadavku Ukrajiny o možné asociovanie. 
Z krajín južného Stredomoria má EÚ bilaterálne dohody v oblasti vedy, výskumu a inovácií s Egyptom, Alžírskom, Jordánskom, Marokom a Tuniskom.
Na budúcej PS pre výskum 7.4. bude mať prezentáciu pán Angelo Riccaboni k novému projektu „PRIMA“ (Stredomorská spolupráca v oblasti VaV v rámci čl.185 TFEÚ).

K „Synergiám medzi jemnou špecializáciou a Horizontom2020“

V programovacom období v rokoch 2007-2013 sa vyčlenilo až 86 mld.eur na vedu, výskum a inovácie (teda viac než na FP7) uviedla pani Katja Reppel z DG REGIO.
Práve v tomto období rieši EK s členskými štátmi  nové operačné  programy pre štrukturálne fondy( vrátane vedy, výskumu a inovácií) , ktorých by malo byť približne 450.
V novom programovacom období v rokoch 2014-20 bude vyčlenených na kohéznu politiku cca 350 mld.eur celkovo, z toho cca 110 mld.eur na vedu, výskum a inovácie, ale v tom sú zahrnuté už aj posilnenie  konkurencieschopnosti a obnoviteľné energie .
„Smart Specialization Strategy(S3)“ – bola prvý krát daná ako podmienka pre čerpanie štrukturálnych fondov . Členské štáty EÚ mali vypracovať svoje S3 stratégie a mali vytvoriť nielen rámec priorít vedy, výskumu a inovácií v rámci štrukturálnych fondov, ale taktiež aj synergie s rámcovým programom H2020. 

Prostriedky štrukturálnych fondov pre vedu, výskum a inovácie by nemali nahrádzať národné schémy podpory vedy, výskumu a inovácií.  
Záujmom EK je, aby si členské štáty prostredníctvom štrukturálnych fondov vybudovali  infraštruktúru vedy a výskumu, ktorá by mala pomôcť  k plnému zapojeniu sa v rámcovom programe H2020.

Zdroje ŠF a H2020 sa môžu kombinovať, ale nie tá istá položka. Je možné presúvanie  prostriedkov v rámci jednotlivých operačných programov vedy, výskumu a inovácií (flexibilita 3%-15%)  .
V súvislosti so synergiami ŠF a H2020 EK pripravuje materiál - sprievodcu „guide“ , ktorý je v medzirezortnom pripomienkovom konaní v rámci EK. 
Poľsko (PL) uviedlo, že EK by nemala nepriamo limitovať kombinovanie (a synergie) len na aplikovaný výskum.  PL požaduje, aby štrukturálne fondy umožňovali financovať aj ERC granty, ktoré dostali dostatočný počet bodov, resp. boli tesne pod tresholdom. 
Slovenská republika podporila návrh Poľska. 
DG REGIO si myslí, že základný výskum by mal byť financovaný prostredníctvom H2020. Nie je vylúčené, aby základný výskum bol financovaný cez ŠF (OP VaI), ale v tom prípade  to třeba uviesť v S3 stratégii.
DG REGIO uviedlo, že v otázke štátnej pomoci sa treba obrátiť na DG COMPETITION, ale zrejme sa nebude dať vyňať časť ŠF zo štátnej pomoci (ako výnimka- podobne ako je to pri H2020).

K „ Inovačnej únii“
EK prezentovala najnovšiu analýzu v oblasti inovácií v rámci EÚ i celého sveta. V rámci hodnotenia sa EK snaží zahrnúť viaceré nové aspekty a indikátory. V inováciách globálnych hráčov sveta je EÚ tesne za USA, Južnou Kóreou a Japonskom .

K rôznemu :
-Slovenská republika informovala o novom prezidentovi Slovenska

6.5. 2014 organizuje JRC pracovné raňajky k téme S3.
15.5. bude návšteva JRC v Geel 
26.5. 2014 bude Rada ministrov pre konkurencieschopnosť – časť výskum  Bruseli
GR PRES zašle budúci týždeň informácie k Neformálnej Rade ministrov pre konkurencieschopnosť – časť výskum 12.-13.5. 2014 v Aténach.
7.4. 2014 poskytne PRES nové informácie k návrhu „Záverov Rady“ k „ESFRI“ (Európske strategické fórum pre výskumné infraštruktúry).

5. Odporúčané závery:
Členské štáty EÚ v rámci jednotlivých S3 stratégií by  mali vytvoriť nielen rámec priorít vedy, výskumu a inovácií v rámci štrukturálnych fondov, ale taktiež aj synergie s rámcovým programom H2020. 

6. Prehľad prinesenej dokumentácie a miesto jej uloženia
Dokumentácia z podujatia je uložená na Sekcii vedy a techniky MŠVVaŠ SR, kde je na požiadanie k dispozícii.

7. Spôsob zverejnenia výsledkov ZPC, prenos získaných informácií
Správa bude zverejnená na webovom sídle MŠVVaŠ SR: www.minedu.sk.

Súhlasím so zverejnením správy na internete.

Správu vypracoval: Jana Rovňanová
Dátum: 24.4.2014
Správu schválil: Ing. Róbert Szabó PhDr., generálny riaditeľ, Sekcia vedy a techniky
                            MŠVVaŠ SR